Situr tú heima og følir, at tú ert til onga nyttu og at eingin hevur brúk fyri tær longur? Fell ikki í fátt, tí ABC barnahjálp hevur brúk fyri tínari hjálp! Arbeiðið umfatar nógv ymisk ting, so øll kunnu vera við at hjálpa. Í løtuni leita vit eftir fólki, sum kann taka sær at umseta tekst úr enskum. Eisini hava vit brúk fyri fólki, ið kunnu gera bússur klárar at seta út í handlarnar. ABC barnahjálp hevur eisini fingið heim stuðulsfløgur, sum skulu koyrast í handlarnar kring langið. ABC barnahjálp arbeiðir fyri at geva foreldraleysum og fátøkum børnum í tilafturskomnum londum varandi hjálp við skúlagongd og útbúgving. Nógv av arbeiðinum kann gerast heima á egnari teldu, so hetta er ein góður møguleiki hjá fólki, sum hava tíð til avlops at rætta eina hjálpandi hond og gera eitt innihaldsríkt og virðismikið arbeiði. Eisini er brúk fyri fólki, ið kunnu skipa fyri og finna uppá stuðulstiltøk. Uttanríkisráðið hevur latið ABC barnahjálp 240.000 krónur í menningarstuðli aftrat til fyrsta byggistig av skúlanum, sum ABC barnahjálp í Føroyum letur byggja nær høvuðsstaðnum Monrovia í Liberia. Orsakað av fallinum í virðinum av dollaranum og hækkaðum byggikostnaði, restaði peningur í at gera skúlan lidnan. Matthew Sakeuh, sum stendur fyri arbeiðinum hjá ABC barnahjálp í Liberia, sigur, at fyrsta byggistig verður klárt at taka í nýtslu í februar. ABC barnahjálp í Føroyum hevur avgjørt at fara undir at stuðla børnum í Senegal. Í løtuni fevnir arbeiðið um: umleið 50 børn í forskúla meira enn 20 eldri børn, sum fáa goldið skúlagjald meira enn 30 børn, sum koma til ítróttartiltøk Øll børnini fáa morgunmat og eina høvuðsmáltíð um dagin. Arbeiðið verður í dag lutvíst stuðlað av ABC barnahjálp í Íslandi. Men orsakað av fíggjarkreppuni í Íslandi er trupult hjá teimum at skaffa stuðulsforeldur til øll børnini. Millum skúlan og gentuhúsið er ein brúgv gjørd á 2. hædd. Brúgvin fer eisini at tæna gentunum sum regnskjól undir regntíðini. Arbeiðið við at byggja skúlan hevur ligið stilt eina tíð, meðan bíðað hevur verið eftir pengum at gera hann lidnan. Sambært metingum hjá UNICEF eru 250.000 foreldraleys børn í Liberia.